Qarabağ iqtisadi rayonu

Qarabağ iqtisadi rayonu — Azərbaycanın 14 iqtisadi rayonlarından biri.

 Ərazisi 
Qarabağ iqtisadi rayonun tərkibinə aşağıdakı rayonlar aid edilib:
+S/SŞəhər/RayonStatistik koduİqtisadi rayon kodu1Ağdam rayonu609000016092Ağcabədi rayonu608000016083Ağdərə rayonu612000016124Bərdə rayonu610000016105Füzuli rayonu606000016066Xankəndi şəhəri704000027047Xocalı rayonu701000017018Xocavənd rayonu;703000017039Şuşa rayonu7020000170210Tərtər rayonu61100001611
Qarabağ iqtisadi rayonunun sahəsi 7330 km²-dir.

 Əhalisi 
2020-ci ilin əvvəlində Qarabağ iqtisadi rayonunda əhalinin sayı 900,3 min nəfər olub ki, bu da Azərbaycanın ümumi əhalisinin 8,94%-ni təşkil edir.

 Tarixi 
Qarabağ iqtisadi rayonu, Azərbaycan Prezidentinin 7 iyul 2021-ci il tarixli "Azərbaycan Respublikasında iqtisadi rayonların yeni bölgüsü haqqında" fərmanı ilə qurulmuşdur.

Bu iqtisadi rayonun ərazisi 1991-ci ildən 2021-ci ilə qədər Yuxarı Qarabağ iqtisadi rayonu adlandırılırdı. İqtisadi rayon Ağdam, Tərtər, Xocavənd, Xocalı, Şuşa, Cəbrayıl, Füzuli inzibati rayonlarını və Xankəndi şəhərini əhatə edirdi.

Qarabağ atəşkəs bəyanatına əsasən 2020-ci ildən Tərtər Xocavənd, Şuşa rayonlarının bir hissəsi, habelə Xocalı rayonu və Xankəndi şəhəri Rusiya sülhməramlı kontingentinin nəzarəti altında idi.

1 dekabr 2020-ci ildən sonra Ağdam, Cəbrayıl, Füzuli rayonlarının hamısını və Tərtər, Xocavənd, Xocalı, Şuşa rayonlarının bir hissəsi Azərbaycan Silahlı Qüvvələrinin nəzarətində idi.

2023-cü il lokal xarakterli antiterror əməliyyatı nəticəsində bütün ərazi Azərbaycan Silahlı Qüvvələrinin nəzarətinə keçdi.

"Azərbaycan Respublikasının Ağdərə rayonunun yaradılması haqqında" 5 dekabr 2023-cü il tarixli 1043-VIQ Qanuna əsasən Ağdərə rayonu yaradılıb və "Azərbaycan Respublikasının Ağdərə rayonunun yaradılması haqqında" Azərbaycan Respublikasının 2023-cü il 5 dekabr tarixli 1043-VIQ nömrəli Qanununun tətbiqi və bundan irəli gələn bəzi məsələlərin tənzimlənməsi barədə" 27 dekabr 2023-cü il tarixli 2431 nömrəli Fərmanla Ağdərə rayonu Qarabağ iqtisadi rayonunun ərazisinə daxil edilib.

 İqtisadiyyat 
Hasilat: Qarabağ iqtisadi rayonunun əsas təbii sərvətləri polimetal filizləri, neft, təbii qaz, müxtəlif tikinti materialları (mərmər, sement xammalı, tikinti daşı) təşkil edir. Meşələrdə tapılan müxtəlif ağac növləri ağac emalı müəssisələrinin inkişafına kömək edir.

Sənaye: yerli kənd təsərrüfatı xammalının emalına əsaslanır. Qida sənayesinin əsas qolları şərabçılıq, müxtəlif kənd təsərrüfatı məhsulları və konserv məhsullarının istehsalıdır.

Kənd təsərrüfatının sahələri: üzümçülük, taxılçılıq, meyvəçilik, pambıqçılıq və tütünçülük. Bölgədə meyvə, kartof, bağçılıq bitkiləri də yetişdirilir. Bölgədə ipəkçiliyin inkişafına kömək edən tut bağları geniş yayılmışdır. Heyvandarlıq xüsusilə inkişaf edir, əsasən ətlik və südlük heyvandarlıq, ət və yun heyvandarlığı yüksək dağlıq ərazilərdə inkişaf edir.

Turizm: təbii balneoloji ehtiyatlar, meşələr, mineral bulaqlar (Turşsu, Şirlan) istirahət və müalicə üçün əlverişlidir.

Ərazisində tarixi kurort zonaları: Abdal-Gülablı, Lisaqor.

 İstinadlar 

Kateqoriya:Azərbaycan iqtisadi rayonları
Kateqoriya:Qarabağ iqtisadi rayonu
Kateqoriya:2021-ci ildə Azərbaycanda yarananlar